اوکراین دولت باشقانی پترو پوروشنکو، 3 نوامبر شنبه گونو تورکیه‌یه گله‌جک.
دیپلوماتیک منبع‌لردن وئریلن معلوماتا گؤره، تورکیه‌یه رسمی سفرده اولا‌جاق پوروشنکو، سفر چرچیوه‌سینده دولت باشقانی رجب طیب اردوغان ایله یوکسک سویه‌لی ایستراتژیک امکداش‌لیق شوراسی‌نین 7-جی ایجلاسینا قاتیلاجاق.
باغلی ناظیرلرین ده قاتیلاجاغی ایجلاس‌لاردا، سیاسی، ایقتیصادی، ساوونما صنایعسی‌نه یاناشی، سون دؤورلرده آرتان مدنی و تحصیل ساحه‌سین‌دکی ایش بیرلیک‌لری‌نین گؤروشولمه'سی اؤنگؤرولور.
گؤروشمه‌لرده، سربست تیجارت آنلاشما‌سی، امنیت و ترورلا موباریزه مسئله‌لری‌نین ده گوندمه گلمه‌سی گؤزلنیلیر.
همچینین کریمه تاتارلاری نماینده‌لری‌نین ده قاتیلماسی گؤزلنیلن ایجلاس‌لاردا، کریمه تاتار خالقی‌نین موجود وضعیتی‌نین ده موذاکیره اولونماسی گؤزلنیلیر.
تورکیه-بولغاریستان موناسیبت‌لری 2011ده قورولان یوکسک سویه‌لی ایستراتژیک امکداش‌لیق شوراسی‌ عرضینده ایستراتژیک طرفداش‌لیق سویه‌سینه یوکسلیب.
موناسیبت‌لرین داها یوکسک سویه‌یه قالدیریلماسی ایستیقامتینده ایکی اؤلکه آراسیندا 1 آوقوست 2012ده ایجرایه مینن ویزا سربست‌لیگی موقاویله‌سی‌نه یاناشی بو گونه قدر سیاسی، ایقتیصادی، مدنی، تحصیل، توریزم، امنیت، نیظامی و مئدیا ساحه‌لرینده ایش بیرلیگی ایله باغلی بیر چوخ سازیش و پروتوکول ایمضالانیب.
پوروشنکو و اردوغان ان سون بیرلشمیش میللت‌لر تشکیلاتی‌نین 73-جی گنل قورول گؤروشمه‌لری چرچیوه‌سینده نیویورک'دا بیر آرایا گلمیشدی.
